  Туспуктэм: Данил Кузнецов Майя Бывальцева Вуись шутэтскон нуналъёсы Удмуртиын кезьытгес кариськоз, сюресъёс вылын йӧвалег луоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 23-тӥ толсуре, уйин но нуназе температура пумен лэзькоз, но 0 градуслэсь вылӥе ӝутскылоз на. Уйин зороз, кот лымы усёз, нуназе шӧдскымон зор-кот луыны кулэ вӧл. Арнянуналэ, 24-тӥ толсуре, потон уе температура -4…-6 градусозь лэзькоз, нуназе -1…-4 градуслэсь вылӥез уз ӝутскы. Кӧня ке лымыялоз. Вуоно арнялэн кутсконаз куазь лымыё луоз. Вордӥськонэ потон уе куд-ог ёросъёсын зол лымыяны быгатоз. Уйин -1…-6, нуназе 0…-4 градус возиськоз. Нуназе тӧло кариськоз. Сюресъёс вылын йӧвалег но лымы вӧлдэт. Нырысь-валысь чакланъёсъя, вуоно арня шорын температура шӧдскымон уз воштӥськы. Тегъёс: куазь Гидрометцентр Удмуртия  